CELEX: 22010D0014
Language: fi
Date: 2010-01-29 00:00:00
Title: ETA:n sekakomitean päätös N:o 14/2010, annettu 29 päivänä tammikuuta 2010 , ETA-sopimuksen liitteen XVI (Julkiset hankinnat) muuttamisesta

22.4.2010   
            
            
               FI
            
            
               Euroopan unionin virallinen lehti
            
            
               L 101/24
            
         ETA:n SEKAKOMITEAN PÄÄTÖS
   N:o 14/2010,
   annettu 29 päivänä tammikuuta 2010,
   ETA-sopimuksen liitteen XVI (Julkiset hankinnat) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XVI muutettiin 25 päivänä huhtikuuta 2008 tehdyllä ETA:n sekakomitean päätöksellä N:o 53/2008 (1).
            
         
               (2)
            
            
               Yhteisestä hankintasanastosta annetun Euroopan parlamentin ja neuvoston asetuksen (EY) N:o 2195/2002 sekä julkisista hankintamenettelyistä annettujen Euroopan parlamentin ja neuvoston direktiivien 2004/17/EY ja 2004/18/EY muuttamisesta ja yhteisen hankintasanaston tarkistuksesta 28 päivänä marraskuuta 2007 annettu komission asetus (EY) N:o 213/2008 (2) olisi otettava osaksi sopimusta,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään sopimuksen liitteessä XVI olevaan 2 kohtaan (Euroopan parlamentin ja neuvoston direktiivi 2004/18/EY), 4 kohtaan (Euroopan parlamentin ja neuvoston direktiivi 2004/17/EY) ja 6a kohtaan (Euroopan parlamentin ja neuvoston asetus (EY) N:o 2195/2002) luetelmakohta seuraavasti:
   
               ”—
            
            
               
                  32008 R 0213: komission asetus (EY) N:o 213/2008, annettu 28 päivänä marraskuuta 2007 (EUVL L 74, 15.3.2008, s. 1)”.
            
         2 artikla
   Asetuksen (EY) N:o 213/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 30 päivänä tammikuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 29 päivänä tammikuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 223, 21.8.2008, s. 51.
   
      (2)  EUVL L 74, 15.3.2008, s. 1.
   
      (3)  Valtiosäännön asettamista vaatimuksista ei ole ilmoitettu.